Beroe cucumis

Beroe cucumis on keskmise suurusega ja pikkusesse väljavenitatud kujuga pelaagiline kammloom, kes elutseb põhjapoolkera ookeanides ja meredes, sh Põhjameres. Eelkõige merelist keskkonda eelistavat liikiBeroe cucumis Fabricius, 1780. - WoRMS on leitud ka Läänemere vetes[Marget Metsla: "Meduuside ja kammloomade levik ning puhangud Läänemeres ning teistes riimveelistes ökosüsteemides" Tartu Ülikool, 2013 (bakalaureusetöö)].

 Kirjeldus 
Beroe cucumis on kurki või melonit meenutava pikliku kujuga. Keha on täiesti läbipaistev ja umbes 15–16 cm pikk. Kehal on kaheksa ripsmetega kammplaadikeste rida, mille abil loom ujub; kammplaadikeste iridestsents on nähtav päevavalguses, öösel need fosforestseeruvad.

Beroe cucumis on röövloom, kes toitub zooplanktonist ja teistest kammloomadest, eriti tavaline saakloom on Bolinopsis infundibulum. Erinevalt ameerika kammloomast või meritikrist puuduvad tal kombitsad ja ta neelab saagi oma suure suuavaga tervelt alla.

 Levik 
Liiki on leitud Atlandi ookeani põhjaosas ja Põhja-Jäämeres nii Euroopa kui ka Põhja-Ameerika rannikutel, aga vähem ka Jaapanist ja lõunapoolkera rannikutelt Lõuna-Ameerikas ja Austraalias.Beroe cucumis Fabricius, 1780, - Ocean Biodiversity Information System

Soolast merevett eelistavat liiki on leitud ainult Läänemere lääneosas.

 Viited 

Kategooria:Kammloomad